Babelscape/SREDFM huggingface dataset:
Νιόγκου Ντεμπά Νιρέν

O Νιόγκου Ντεμπά Νιρέν ("Njogu Demba-Nyrén", 26 Ιουνίου 1979) είναι ποδοσφαιριστής από την Γκάμπια, ο οποίος έχει επίσης τη σουηδική υπηκοότητα. Έχει ύψος 1.88, ζυγίζει 80 κιλά και αγωνίζεται στην θέση του κεντρικού επιθετικού.

Ο Ντεμπά γεννήθηκε στην Γκάμπια αλλά κατέφυγε σε πολύ μικρή ηλικία (με την μητέρα του) στην Σουηδία ως πρόσφυγας λόγω του πολέμου που διεξάγονταν στην χώρα του. 

Ξεκίνησε την καριέρα του από τα τμήματα υποδομής της Falu BS προτού υπογράψει επαγγελματικό συμβόλαιο με την ΜΚ Χέκεν του Γκέτεμποργκ. Με τη Χέκεν αγωνίστηκε 2 χρόνια στην Α΄Εθνική της Σουηδίας. Ακολούθως πήρε μεταγραφή για τον ΠΑΣ Γιάννινα (Β' Εθνική) με τον οποίο αγωνίστηκε σε 15 αγώνες και σημείωσε 5 τέρματα. Την επόμενη χρονιά(2003-04) τον απέκτησε, κατόπιν προσωπικής επιθυμίας του τότε προπονητή του, Γιώργου Φοιρού, ο Άρης Θεσσαλονίκης. Με τους κίτρινους αγωνίστηκε σε 22 αγώνες και πέτυχε 12 γκολ, αναδείχθηκε πρώτος σκόρερ της ομάδας και έγινε είδωλο της κερκίδας καθώς πέτυχε πολύτιμα γκολ και βοήθησε σημαντικά την ομάδα να φτάσει στον τελικό του κυπέλλου Ελλάδας και να βγει στο κύπελλο ΟΥΕΦΑ.

Παραδόξως, και κάτω από εντελώς περίεργες συνθήκες έμεινε ελεύθερος από τον Άρη και μεταγράφηκε στον Παναθηναϊκό, ο οποίος τον έδωσε δανεικό για 6 μήνες στην Βουλγαρική Λέφσκι Σόφιας. Στην Λέφσκι αγωνίστηκε σε 10 ματς χωρίς να σκοράρει και τον Γενάρη του 2004 επέστρεψε στον Παναθηναϊκό , αγωνίστηκε σε 9 αγώνες αλλά παρέμεινε άσφαιρος.Δόθηκε εκ νέου δανεικός στον Α.Ο.Κέρκυρας όπου είχε 7 συμμετοχές και 1 γκολ σε 4 μήνες Το φθινόπωρο του 2005 μετακόμισε στην Δανία και στην ομάδα της Esbjerg FB στην οποία αγωνίζεται μέχρι και σήμερα παραμένοντας ένα από τα βασικότερα ατού της.

Ο Ντεμπά, ανέμενε επί μακρόν την κλήση του στην Εθνική ομάδα της Σουηδίας αλλά αφού δεν κατόρθωσε να πείσει τον Σουηδό εκλέκτορα, αποφάσισε να αγωνιστεί με τα χρώματα της Εθνικής Γκάμπιας, με την οποία έκανε ντεμπούτο στις 6 Οκτωβρίου 2006.

Κατηγορία:Σουηδοί ποδοσφαιριστές
Κατηγορία:Ποδοσφαιριστές από τη Γκάμπια
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Α.Ο. Κέρκυρας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γκάμπιας
Κατηγορία:Ποδοσφαιριστές Λέφσκι Σόφιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΜΚ Χέκεν
Κατηγορία:Ποδοσφαιριστές Έσμπιεργκ ΦΒ
Κατηγορία:Ποδοσφαιριστές ΣΚ Μπραν
Κατηγορία:Ποδοσφαιριστές Όντενσε Μπόλντκλουμπ
Κατηγορία:Ποδοσφαιριστές Νοτς Κάουντι
Κατηγορία:Ποδοσφαιριστές ΙΚ Μπράγκε
Κατηγορία:Ποδοσφαιριστές Σουπερλίγκα Δανίας
Κατηγορία:Ξένοι ποδοσφαιριστές στην Ελλάδα
Τζον Μπαρντίν

Ο Τζον Μπαρντίν ("John Bardeen", 23 Μαΐου 1908 – 30 Ιανουαρίου 1991) ήταν Αμερικανός φυσικός και ηλεκτρολόγος μηχανικός, ο μόνος άνθρωπος στην Ιστορία που τιμήθηκε δύο φορές με το Βραβείο Νόμπελ Φυσικής: το 1956 για το τρανζίστορ (μαζί με τους Σόκλεϋ και Μπράταιην) και το 1972 για τη θεωρία της υπεραγωγιμότητας (μαζί με τους Κούπερ και Σρίφερ, γι' αυτό και ονομάσθηκε Θεωρία BCS, από τα αρχικά τους).
Πλοίο Μάγκνους

Πλοίο Μάγκνους ή Πλοίο ρότορ ή και Πλοίο Φλέττνερ ονομάζεται ειδικός (πειραματικός ακόμη) τύπος πλοίου που φέρει περιστρεφόμενους κυλινδρικούς ιστούς, (κατάρτια), και η κίνησή του (πρόωσή του), βασίζεται στο γνωστό φαινόμενο Μάγκνους. Στην ελληνική ο ναυπηγικός αυτός τύπος δεν έχει λάβει ακόμη επίσημη ονομασία, ακολουθώντας τον διεθνή πλέον όρο "ρότορσιπ" (rotorship), που προς αποφυγή λανθασμένης αντίληψης κατά μετάφραση, ακολουθείται ως όρος "πλοίο περιστρεφομένων ιστίων".

Πρώτος ναυπηγός που μελετώντας το εν λόγω φαινόμενο ναυπήγησε πλοίο εφαρμογής του φαινομένου ήταν ο Γερμανός ναυπηγός Φλέττνερ το 1923, που αντικατέστησε τα ιστία ιστιοφόρου πλοίου, και στη θέση τους τοποθέτησε κατακόρυφα μεγάλους κυλινδρωτούς ιστούς που περιστρεφόμενοι με μικρή ιπποδύναμη σε σύγκριση με μια μηχανή προσδίδουν έτσι (περιορισμένη) κίνηση στο σκάφος.
Φαινόμενο Μάγκνους

Φαινόμενο Μάγκνους ονομάζεται στη Αεροδυναμική το φαινόμενο εκείνο της δημιουργίας καθέτων δυνάμεων επί του άξονα περιστρεφόμενου κυλίνδρου που εκτίθεται σε ρεύμα αέρος.

Δια της στροφής του κυλίνδρου και της σημειούμενης τριβής τα μόρια του αέρα παρασύρονται με ταχεία κίνηση κατά την πλευρά της φοράς της περιστροφής, ενώ κατά την άλλη πλευρά τα μόρια του αέρα επιβραδύνονται. Αυτή η διαφορά των ταχυτήτων έχει ως συνέπεια να δημιουργείται αντίρροπη διαφορά πίεσης της οποίας αποτέλεσμα είναι οι υπό τον Ερρίκο Γουσταύο Μάγκνους, κατά πρώτη φορά, παρατηρηθείσες κάθετες δυνάμεις.

Το φαινόμενο αυτό μελετήθηκε ιδιαίτερα το 1923 στο αεροδυναμικό εργαστήριο του Πανεπιστημίου της Γαττίγκης και αμέσως ένα χρόνο μετά, ο ναυπηγός Φλέττνερ το δοκίμασε σε πρακτική εφαρμογή επί ιστιοφόρου πλοίου, με περιστρεφόμενους ιστούς, με μικρή επιτυχία. Τα πλοία του τύπου αυτού παραμένουν σήμερα πειραματικά και λέγονται πλοία Μάγκνους, εκ του ονόματος του πρώτου παρατηρητή του φαινομένου ή ρότορσιπ, περισσότερο διαδεδομένα.

Κατηγορία:Αεροδυναμική
Χάινριχ Γκούσταβ Μάγκνους

Ο Χάινριχ Γκούσταβ Μάγκνους, (γερμ. Heinrich Gustav Magnus, 1802-1870), ήταν Γερμανός φυσικός και χημικός.
Ιάκωβος Ν. Τομπάζης

Ο Ιάκωβος Ν. Τομπάζης (1849 - 1947) ήταν Έλληνας βιομήχανος και πολιτικός.

Γεννήθηκε στον Πόρο και ήταν γιος του Νικολάου Τομπάζη, γιου του Μανώλη Τομπάζη, και της Αλεξάνδρας Χρυσικοπούλου. Ασχολήθηκε με τα οικογενειακά κτήμματα του πατέρα του και απέκτησε μεγάλη περιουσία. Την περίοδο 1912-1915 διετέλεσε βουλευτής Ύδρας.

Έγραψε τις εξής μελέτες: "Αδελφοί Ιάκωβος και Μανώλης Τομπάζης. Συμβολή εις την ιστορίαν της Εθνικής Παλιγγενεσίας" (εκδ.Βιβλιοθήκης Μαρασλή, 1902), "Καλλιέργεια και ασθένειαι των εσπεριδοειδών" (1907) και "Ο φιλέλλην Ελβετός ιατρός Ανδρέας Λουδοβίκος Γκος" (1910).

Ήταν παντρεμένος με την Αριέττα Σκαραμανγκά (1861-1948) με την οποία απέκτησαν τέσσερα παιδιά: την Αλεξάνδρα (1885-1963) σύζυγο Ι.Αλεξανδρώφ, την Υπατία (1887) σύζυγο Ν.Μαυρουδή, τη Δώρα (1888-1956) και τον Μανώλη (1891-1962;) σύζυγο Νάνσυ Ροδοκανάκη και σε δεύτερο γάμο Ελένης Ράνκεν.

Απεβίωσε στην Αθήνα.

Κατηγορία:Βουλευτές Ύδρας
Δήμος Αχαρνών - Θρακομακεδόνων

Ο Δήμος Αχαρνών - Θρακομακεδόνων είναι δήμος της βορειοανατολικής Αττικής, της Περιφέρειας Αττικής που συστάθηκε με το πρόγραμμα «Καλλικράτης» την 1η Ιανουαρίου 2011 και προέκυψε από τη συνένωση των προϋπαρχόντων δήμων Αχαρνών και Θρακομακεδόνων. Περιλαμβάνει τις Αχαρνές, τους Θρακομακεδόνες, την Βαρυμπόμπη, το Ολυμπιακό Χωριό, το Τατόι και ένα μεγάλο τμήμα του ορεινού όγκου της Πάρνηθας. Ο δήμος έχει πληθυσμό 106.943 κατοίκους, σύμφωνα με την εθνική απογραφή του 2011 και είναι κατά σειρά ο δωδέκατος δήμος σε πληθυσμό στην Ελλάδα. Έδρα του είναι οι Αχαρνές.
Gazebo

Ο Πολ Ματσολίνι ("Paul Mazzolini", 18 Φεβρουαρίου 1960) είναι Ιταλός τραγουδιστής και μουσικός. Είναι γνωστός με το καλλιτεχνικό του ψευδώνυμο Gazebo.
Αρκαδική Αζανία

Η Αρκαδική Αζανία ήταν ένα από τα πέντε επιμέρους τμήματα της αρχαίας Αρκαδίας. Τα υπόλοιπα ήταν η Ευτρησία, η Κυνουρία η Μαινάλια και η Παρρασία.

Η αρχαία Αζανία περιελάμβανε σχεδόν όλη την σημερινή περιοχή των Καλαβρύτων, την περιοχή του Φενεού στον νομό Κορινθίας καθώς και ένα τμήμα της Γορτυνίας. Κατοικούνταν από το φύλο των Αζάνων, διαφορετικό από αυτό των Αρκάδων, και ονομάστηκε έτσι από τον γενάρχη τους Αζάνα.

Η Αζανία ήταν χωρισμένη σε 5 πόλεις-κράτη, τον Κλείτωρα, την Κυναίθη, την Ψωφίδα, τον Φενεό και την Θέλπουσα. Σύμφωνα με την μυθολογία στην περιοχή ήρθαν και εγκαταστάθηκαν οι Αρκάδες, σε άγνωστο χρόνο, με αρχηγό τον Αρκάδα, εγγονό του Λυκάονα, εκτοπίζοντας τους παλιούς κατοίκους τους Πελασγούς. Ο Αρκάδας μοίρασε την χώρα στα παιδιά του τον "Αζάνα", τον "Αφείδα" και τον "Έλατο". Η περιοχή που πήρε ο Αζάνας ονομάστηκε από το όνομα του "Αζανία". Ο Στράβωνας όμως αναφέρει ότι οι Αζάνες ήταν ξεχωριστός λαός από τους Αρκάδες και από τα παλιότερα Ελληνικά φύλα.

Βασιλιάς των Αρκάδων από την φυλή των Αζάνων ήταν και ο Κλείτωρ γενάρχης και οικιστής της ομώνυμης πόλης - κράτους.

Στην Αζανία υπήρχαν οι παρακάτω πόλεις και κώμες:

*Αργέαθοι (Κώμη)
*Θαλιάδες (Πολίχνη)
*Θέλπουσα (Πόλις - Κράτος)
*Καούς (Κώμη)
*Καρυαί (Κώμη)
*Κλείτωρ (Πόλις - Κράτος)
*Κυναίθη (Πόλις - Κράτος)
*Λευκάσιο (Κώμη) 
*Λουσοί (Πολίχνη)
*Λυκούντες (Κώμη)
*Λυκουρία (Κώμη)
*Μεσόβοα (Κώμη)
*Νάσσοι (Κώμη)
*Νώνακρις (Πολίχνη)
*Όγκειον (Πολίχνη)
*Όρυξ (Κώμη)
*Πάος (Πολίχνη) 
*Σείραι (Κώμη)
*Σκοτάνη (Κώμη)
*Τρόπαια (κώμη)
*Φενεός (Πόλις - Κράτος)
*Ψωφίδα (Πόλις - Κράτος)
Μαχμούντ Αμπάς

Ο Μαχμούντ Αμπάς (26 Μαρτίου 1935) γνωστός και στα αραβικά με το όνομα "Κούνια" ως Αμπού Μαζέν είναι ο Πρόεδρος της Παλαιστινιακής Αρχής από το 2005 και ηγετικό στέλεχος της Φατάχ. Τον Μάρτιο του 2003 και μέχρι τον Οκτώβριο του ιδίου έτους υπηρέτησε στο αξίωμα του Πρωθυπουργού. Επανεξελέγη στην ηγεσία της Φατάχ, από το συνέδριο της πολιτικής πτέρυγας, στις 10 Αυγούστου του 2009. H θητεία του Αμπάς ως Προέδρου έληξε στις 15 Ιανουαρίου 2009. Έκτοτε ο Αζίζ Ντουγουάικ αναγνωρίζεται ως Πρόεδρος από την κυβέρνηση Χαανίγια στη Λωρίδα της Γάζας, ενώ ο Αμπάς αναγνωρίζεται από την κυβέρνηση Φαγιάντ στη Δυτική Όχθη.
Bristol Tourer

Το Bristol Tourer ήταν πολιτικό διπλάνο γενικής χρήσης που παρήχθη στο Ηνωμένο Βασίλειο τα χρόνια μετά το τον πρώτο παγκόσμιο πόλεμο, χρησιμοποιώντας στοιχεία από τα σχέδια του Bristol Fighter. Τα Bristol Tourer έφεραν ποικιλία κινητήρων, ανάλογά με τη διαθεσιμότητα και τις επιθυμίες του εκάστοτε πελάτη, συμπεριλαμβανομένων των "Rolls-Royce Falcon", "Siddeley Puma", "Hispano-Suiza 8" και "Wolseley Viper". Αρκέτα αεροσκάφη διέθεταν καλύπτρα που σκέπαζε ένα ή δύο από τα καθίσματα των επιβατών που ήταν τοποθετημένα στο οπίσθιο κόκπιτ, δίνοντας στα αεροσκάφη το όνομα Coupé. Το πιλοτήριο παρ'όλα αυτά παρέμενε ανοικτό. 

Στις 4 Δεκεμβρίου 1921, Bristol Tourer της αεροπορικής εταιρίας Western Australian Airways πραγματοποίησαν την πρώτη προγραμματισμένη πτήση μεταφοράς επιβατών στην Αυστραλία, μεταξύ του Περθ και του Γκέραλντον ("Geraldton"). 

Η Ελληνική Ναυτική Αεροπορία παρέλαβε 12 Bristol Tourer (6 αεροσκάφη "Type 81A" και 6 "Type 86" – «"Greek Tourer"») το 1925, τα οποία χρησιμοποιήθηκαν ως εκπαιδευτικά προκεχωρημένης εκπαίδευσης έως το 1935.
Ιδιωτικό Δίκαιο

Ιδιωτικό Δίκαιο είναι το σύνολο των κανόνων που ρυθμίζουν έννομες σχέσεις μεταξύ ιδιωτών, δηλαδή μεταξύ προσώπων που δεν ασκούν κρατική εξουσία. Το ιδιωτικό δίκαιο αντιπαρατίθεται ως όρος προς το Δημόσιο Δίκαιο, το οποίο ρυθμίζει τις σχέσεις των ιδιωτών με το κράτος. Ως κλάδος του δικαίου είναι πολύ ευρύς και περιλαμβάνει με τη σειρά του τρεις μεγάλους κλάδους του δικαίου:
* το Αστικό Δίκαιο, που ρυθμίζει τις έννομες σχέσεις των ιδιωτών μεταξύ τους.
* το Εμπορικό Δίκαιο, που ρυθμίζει τις έννομες σχέσεις των εμπόρων.
* το Εργατικό Δίκαιο, που ρυθμίζει τις εργασιακές έννομες σχέσεις. 

Μεγάλο μέρος του ιδιωτικού δικαίου αποτελεί ενδοτικό δίκαιο (jus dispositivum), δηλαδή τα μέρη (οι ιδιώτες) μπορούν να συμφωνήσουν να ρυθμίζουν τις σχέσεις τους διαφορετικά από ό,τι προβλέπει ο νόμος.

Οι διαφορές μεταξύ ιδιωτών (διαφορές ιδιωτικού δικαίου) υπάγονται στα πολιτικά δικαστήρια. Κυριότερο ένδικο βοήθημα για την παροχή δικαστικής προστασίας σε μια διαφορά ιδιωτικού δικαίου είναι η αγωγή.
Όμπλαστ του Γιαροσλάβλ

Το Όμπλαστ του Γιαροσλάβλ (ρωσικά: Яросла́вская о́бласть) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται βορειοανατολικά της Μόσχας, σε κομβικό σημείο για ολόκληρο το σύστημα μεταφορών (οδικό, σιδηροδρομικό, ποτάμιο) της ευρωπαϊκής Ρωσίας.

Μεγαλύτερη πόλη και πρωτεύουσα της περιφέρειας είναι το Γιαροσλάβλ (591.486 κάτοικοι - απογρ. 2010), μια μεσαιωνική πόλη χτισμένη στις όχθες του Άνω Βόλγα, η οποία έπαιξε σπουδαίο ρόλο στη ρωσική ιστορία και σήμερα συγκαταλέγεται στον κατάλογο Μνημείων Παγκόσμιας Κληρονομιάς της UNESCO. Δεύτερο σε πληθυσμό είναι το επίσης μεσαιωνικό Ρίμπινσκ (200.771). Από τις υπόλοιπες πόλεις ξεχωριστό είναι το Μέγα Ροστόφ (35.300), η αρχαιότερη πόλη της περιφέρειας με ιστορία που ξεκινά την εποχή της βαραγγικής επέκτασης στη Ρωσία.

Βασικές οικονομικές δραστηριότητες είναι η παραγωγή και επεξεργασία χημικών, ξυλείας και υφασμάτων, καθώς και οι συγκοινωνίες. Σημαντικά είναι επίσης τα έσοδα από τον τουρισμό, αφού η περιφέρεια είναι τμήμα του Χρυσού Δακτυλίου.
Αφρικανική Συνομοσπονδία Ποδοσφαίρου

Η Αφρικανική Συνομοσπονδία Ποδοσφαίρου (γαλλικά: "Confédération Africaine de Football", CAF, αγγλικά: "Confederation of African Football", αραβικά: الإتحاد الأفريقي لكرة القدم, μεταγραφή: ΚΑΦ) αποτελείται από 54 ομοσπονδίες ποδοσφαίρου και αποτελεί τον οργανωτή του διεθνούς ποδοσφαίρου στην Αφρική.

Η CAF αντιπροσωπεύει τις εθνικές ποδοσφαιρικές ομοσπονδίες της Αφρικής, διοργανώνει διεθνείς διοργανώσεις και διαχειρίζεται τα χρηματικά έπαθλα, τους κανονισμούς και τα δικαιώματα των μέσων ενημέρωσης για τις διοργανώσεις αυτές.

Η CAF είναι μία από τις μεγαλύτερες σε έκταση ηπειρωτικές συνομοσπονδίες της FIFA. Αν και ιδρύθηκε μόλις τρία χρόνια αργότερα από την UEFA, η CAF έχει ακόμη πολύ δρόμο να διανύσει, προκειμένου να βελτιωθεί η ποιότητα των διεθνών και εθνικών διοργανώσεων. Η CAF κατέχει 5 από τις 32 διαθέσιμες θέσεις, αρχής γενομένης από το Παγκόσμιο Κύπελλο της FIFA το 1998 στη Γαλλία, οι οποίες αυξήθηκαν σε 6 για το Παγκόσμιο Κύπελλο του 2010 στη Νότια Αφρική, ώστε να συμπεριλιφθεί η οικοδέσποινα. Ο αριθμός των θέσεων επέστρεψε στην 5 για το Παγκόσμιο Κύπελλο του 2014.

Η CAF ιδρύθηκε στις 8 Φεβρουαρίου 1957 στο Χαρτούμ του Σουδάν από τις εθνικές ομοσποδνίες ποδοσφαίρου της Αιγύπτου, της Αιθιοπίας, της Νότιας Αφρικής και του Σουδάν, έπειτα παό τις διαπραγματεύσεις της 7ης Ιουνίου του 1956 στο Avenida Hotel στη Λισαβόνα της Πορτογαλίας.

Η αρχική έδρα της βρισκόταν στο Χαρτούμ του Σουδάν για μερικούς μήνες, έως ότου ένα ξέσπασμα πυρκαϊάς στα γραφεία της Ποδοσφαιρικής Ομοσπονδίας του Σουδάν, να οδηγήσει στη μετακόμιση του οργανισμού κοντά στο Κάιρο. Ο Γιουσέφ Μοχάμαντ ήταν ο πρώτος Γενικός Γραμματέας και ο Αμπντέλ Αζίζ Αμπντάλα Σάλεμ ο πρώτος Πρόεδρος. Το διοικητικό κέντρο από το 2002, βρίσκεται στην πόλη της 6ης Οκτωβρίου, κοντά στο Κάιρο. Αρχικά αποτελούνταν από 4 εθνικές ομοσπονδίες. Επί του παρόντος υπάρχουν 56 ομοσπονδίες, 54 πλήρη μέλη και δύο συνδεμένα μέλη τη Ζανζιβάρη και τη νήσο Ρεϋνιόν.
Έξυπνη κάρτα

thumb|Δείγμα έξυπνης κάρτας με ενσωματωμένο μικροεπεξεργαστή ("τσιπάκι"), σε δελτίο ταυτότητας της Εσθονίας.
Έξυπνη κάρτα (smart card) είναι μια κάρτα, η οποία μοιάζει πολύ εξωτερικά με τη γνωστή πιστωτική κάρτα. Εσωτερικά, όμως, διαφέρει σημαντικά από αυτήν. Η πιστωτική κάρτα είναι ένα απλό κομμάτι πλαστικού, στο οποίο έχει ενσωματωθεί μια μαγνητική ταινία (magnetic stripe), στην οποία είναι εγγεγραμμένα κάποια 
στοιχεία του χρήστη. Η έξυπνη κάρτα, αντίθετα, ενσωματώνει ένα μικροεπεξεργαστή, ο οποίος βρίσκεται κάτω από μια επαφή από χρυσό, προσαρμοσμένο στη μια πλευρά της. Η βασική διαφορά των δύο τύπων καρτών 
είναι ότι, ενώ τα δεδομένα στη μαγνητική ταινία είναι εύκολο να παραλλαχθούν ή και να διαγραφούν (ακόμη και τυχαία), αυτό δεν είναι δυνατό στην έξυπνη κάρτα, γιατί ο μικροεπεξεργαστής της δεν περιέχει δεδομένα για το χρήστη: O μικροεπεξεργαστής της κάρτας και ο υπολογιστής, με τον οποίο συνδέεται, επικοινωνούν πριν ο μικροεπεξεργαστής επιτρέψει την πρόσβαση στα δεδομένα που περιέχονται στη μνήμη της κάρτας. Με τον τρόπο αυτό αποτρέπεται η παράχάραξη των δεδομένων κι έτσι ο χρήστης διασφαλίζεται, αν η κάρτα του βρεθεί σε διαφορετικά από τα δικά του χέρια.

Η τροφοδοσία της κάρτας με ενέργεια εξασφαλίζεται από τον αναγνώστη έξυπνης κάρτας (smart card reader), στον οποίο εισάγεται η κάρτα προκειμένου να χρησιμοποιηθεί. Αυτός μπορεί να επικοινωνήσει με κάποιο κεντρικό υπολογιστή, όπου υπάρχουν τα στοιχεία του χρήστη, προκειμένου να εξασφαλιστεί η πρόσβαση σε δεδομένα.

H μνήμη RAM μιας έξυπνης κάρτας έχει μέγεθος μέχρι 8 Kbytes, η μνήμη ROM μέχρι 346 Kbytes, η μνήμη PROM (προγραμματιζόμενη ROM) μέχρι 256 kbytes. Ο μικροεπεξεργαστής είναι συνήθως 16 bytes, ενώ υποστηρίζει μικρή ομάδα εντολών (εξασφαλίζοντας μικρό μέγεθος), κυρίως αυτών που είναι απαραίτητες για την επικοινωνία με τον αναγνώστη καρτών / υπολογιστή και την κρυπτογράφηση των περιεχόμενων δεδομένων.
Σβέρε Στένερσεν

Ο Σβέρε Στένερσεν ("Sverre Stenersen", 18 Ιουνίου 1926 - 17 Δεκεμβρίου 2005) ήταν Νορβηγός ολυμπιονίκης της χιονοδρομίας. Διακρίθηκε στο σύνθετο σκανδιναβικό αγώνισμα.

Γεννήθηκε στις 18 Ιουνίου του 1926 και οι μεγαλύτεροί του θρίαμβοι ήταν τα χρυσά μετάλλια στο ατομικό στους Χειμερινούς Ολυμπιακούς Αγώνες του 1956. Επίσης, κέρδισε χάλκινο μετάλλιο στη Χειμερινή Ολυμπιάδα του 1952 και διακρίθηκε και σε Παγκόσμια Πρωταθλήματα τη δεκαετία του ' 50.

Με την ομάδα Målselv IL κατέκτησε 13 εθνικά πρωταθλήματα. Τιμήθηκε για τις επιτυχίες του με το Μετάλλιο Χολμενκόλεν το 1955, από κοινού με το Βασιλιά Χάκωνα Ζ΄, το Χαλγκέιρ Μπρέντεν και το Βέικο Χακουλίνεν.
Μάριος Φραγκούλης

Ο Μάριος Φραγκούλης (Ζιμπάμπουε, 18 Δεκεμβρίου 1966) είναι Έλληνας τενόρος και ηθοποιός που έχει ακολουθήσει καριέρα στο ελαφρό τραγούδι, το μιούζικαλ και την αρχαία τραγωδία.
Καμπαρντινο-Μπαλκαρία

Η Δημοκρατία της Καμπαρντινο-Μπαλκαρίας (Ρωσική: Кабарди́но-Балка́рская Респу́блика, Καμπαρντινική: Къэбэрдей-Балъкъэр Республикэ, Καρατσάι-Μπαλκαρική: Къабарты-Малкъар Республика) ή Καμπαρντινο-Μπαλκαρία είναι συστατική οντότητα της Ρωσικής Ομοσπονδίας, υπαγόμενη στο Ομοσπονδιακό Διαμέρισμα Βορείου Καυκάσου. Εκτείνεται στη νότια Ρωσία (βόρειος Καύκασος) και συνορεύει με τη Γεωργία. Στο έδαφός της βρίσκεται η ψηλότερη κορυφή της Ευρώπης, στο όρος Ελμπρούς (5.642 μ.), ενώ ακόμα πέντε βουνά ξεπερνούν τα 5.000 μέτρα. 

Πρωτεύουσα της Δημοκρατίας είναι το Νάλτσικ (240.203 κάτοικοι στην απογραφή του 2010). Άλλες σημαντικές πόλεις, με πληθυσμό όμως που δεν ξεπερνά τις 50.000, είναι το Μπαξάν και το Προχλάντνι - το τελευταίο είναι ο βασικός συγκοινωνιακός κόμβος. Ένα μεγάλο κομμάτι του πληθυσμού εξακολουθεί να ζει σε χωριά (περίπου το 43%).

Όπως μαρτυρά και το όνομά της, η Καμπαρντινο-Μπαλκαρία αποτελείται από δύο συστατικές εθνότητες:

* Οι Καμπαρντίνοι είναι αρχαίο καυκάσιο φύλο, συγγενές με τους Αντιγκέους (βλ. Αντιγκέα) και τους Κιρκασίους (βλ. Καρατσάγεβο-Κιρκασία). Ομιλούν μία τοπική διάλεκτο του Καυκάσου που φέρει το όνομά τους και οι περισσότεροι είναι σουνίτες μουσουλμάνοι. Αντιπροσωπεύουν το 55% του συνολικού πληθυσμού.

* Οι Μπαλκάριοι είναι ο τοπικός κλάδος των Καρατσαϊτών. Ομιλούν την Καρατσαϊκή-Μπαλκαρική, η οποία ανήκει στην οικογένεια των τουρκικών γλωσσών, και είναι επίσης σουνίτες μουσουλμάνοι. Κατά το Β' Παγκόσμιο Πόλεμο κατηγορήθηκαν για συνεργασία με τους Γερμανούς και εκτοπίσθηκαν μαζικά στο ασιατικό κομμάτι της Ρωσίας. Η επιστροφή τους επετράπη το 1957 και σήμερα αριθμούν λίγο παραπάνω από 100.000 μέλη (12% του πληθυσμού).

Οι υπόλοιποι πολίτες είναι κυρίως Ρώσοι (25%) που ζουν στις πόλεις, ενώ αξιοσημείωτη είναι η ύπαρξη περίπου πέντε χιλιάδων κορεατικής καταγωγής.

Μετά τη διάλυση της ΕΣΣΔ, την αναβίωση των εθνικισμών στην ευρύτερη περιοχή του Καυκάσου και το κλείσιμο των κρατικών εταιριών, η Καμπαρντινο-Μπαλκαρία γνώρισε σοβαρή οικονομική κρίση με ποσοστά ανεργίας της τάξης του 90%. Ακόμα και σήμερα είναι μια από τις φτωχότερες ρωσικές περιοχές. Η οικονομική της ζωή περιστρέφεται γύρω από την παραγωγή και επεξεργασία αγροτοκτηνοτροφικών προϊόντων, ενώ δευτερεύουσες δραστηριότητες είναι η υλοτομία και η εξόρυξη μετάλλων (μολυβδαίνιο, βολφράμιο)
Βασίλης Μαγγίνας

Ο Βασίλης Μαγγίνας (Αθήνα, 22 Οκτωβρίου 1949 - Αθήνα, 6 Μαρτίου 2015) υπήρξε βουλευτής Αιτωλοακαρνανίας με το κόμμα της Νέας Δημοκρατίας, πρώην Υπουργός Απασχόλησης και Κοινωνικής Προστασίας.
ΦΚ Ντιναμό Μόσχας

Η ΦΚ Ντιναμό Μόσχας (ρωσικά: ФК Динамо Москва) είναι από τις παλιότερες και πιο επιτυχημένες ποδοσφαιρικές ομάδες της Ρωσίας. Αποτελεί τμήμα της μοσχοβίτικης οργάνωσης της πανρωσικής αθλητικής κοινωνίας Ντιναμό (МГО Динамо). Αγωνίζεται στην ανώτερη κατηγορία του ρωσικού πρωταθλήματος.

Η Ντιναμό Μόσχας ιδρύθηκε το 1923 ως τμήμα ενός διεθνικού σοβιετικού αθλητικού οργανισμού, της αθλητικής κοινωνίας Ντιναμό (Динамо), που περιλάμβανε ανάλογες «Ντιναμό» σε όλες τις μεγάλες σοβιετικές πόλεις, όπως: ΦΚ Ντιναμό Κιέβου, Ντιναμό Τιφλίδας, Ντιναμό Μινσκ κλπ.

Αγωνίζεται στο στάδιο VTB Arena της Μόσχας, χωρητικότητας 26.319 θεατών. Τα χρώματά της είναι το μπλε και το λευκό και έμβλημά της το καλλιγραφικό «D». Τα παρατσούκλια της είναι: «Οι Κυανόλευκοι» και «Οι Μπάτσοι», διότι κατά τη σοβιετική περίοδο την ομάδα έλεγχε το Υπουργείο Εσωτερικών Υποθέσεων.

Εκτός από την ποδοσφαιρική ομάδα ο σύλλογος διατηρεί επίσης τμήματα μπάσκετ, βόλεϊ, xόκεϊ, υδατοσφαίρισης κ.ά. Μάλιστα, η ομάδα βόλεϊ γυναικών είναι πολυνίκης στο Κύπελλο Πρωταθλητών Ευρώπης με 10 τίτλους. Το 2016 ο σύλλογος έπεσε κατηγορία για πρώτη φορά στην ιστορία του εξαιτίας πολλών χρεών. Το 2018,όμως ανέβηκε εκ νέου στην πρώτη κατηγορία.
Ούιπεστ ΦΚ

thumb|150px|Λογότυπο έως το 2017
Η Ούιπεστ ΦΚ (ουγγρικά: "Újpest FC", ) είναι ουγγρικός ποδοσφαιρικός σύλλογος με έδρα τη Βουδαπέστη. Τα χρώματα της ομάδας είναι το μωβ και το λευκό. Διεξάγει τους εντός έδρας αγώνες της στο στάδιο «Σούσα Φέρεντς» χωρητικότητας 14.817 θεατών.

Αποτελεί το ποδοσφαιρικό τμήμα του ουγγρικού αθλητικού σωματείου Ούιπεστ ΤΕ, το οποίο εδρεύει στη Βουδαπέστη και διατηρεί τμήματα χόκευ επί πάγου, υδατοσφαίρισης, γυμναστικής, πάλης, τζούντο, κανόε καγιάκ, καράτε, πυγμαχίας, μοντέρνου πένταθλου, σκοποβολής, κολύμβησης, στίβου και τρίαθλου.

Με 20 πρωταθλήματα Ουγγαρίας και 8 κύπελλα στη συλλογή της, η ποδοσφαιρική Ούιπεστ συγκαταλέγεται στα σπουδαιότερα εν ενεργεία σωματεία της χώρας και μάλιστα είναι το αρχαιότερο από αυτά. Έχει επίσης μεγάλη αντιπαλότητα με τη συμπολίτισσά της, Φερεντσβάρος.
Τορπέντο Μόσχας

H Τορπέντο Μόσχας (ρωσικά: Торпедо Москва) είναι μία από τις παλιότερες ρωσικές ομάδες ποδοσφαίρου. Στο παρελθόν είχε σημαντικές διακρίσεις αλλά τα τελευταία χρόνια αγωνιζόταν στην Α΄ κατηγορία (δεύτερη μετά την Ανώτερη) του ρωσικού πρωταθλήματος. Το 2009 δεν της δόθηκε άδεια για να συμμετέχει σε επαγγελματική κατηγορία και θα αγωνίζεται στο ερασιτεχνικό πρωτάθλημα.

Έχει χρώματα άσπρο και μαύρο και έμβλημα το «Т» αρχικό γράμμα του ονόματός της Τορπέντο. Γήπεδό της για πολλά χρόνια ήταν το στάδιο «Τορπέντο», χωρητικότητας 14.274 θεατών. Αργότερα αγωνίστηκε στο αχανές στάδιο «Λουζνικί» χωρητικότητας 81.000 θεατών. Πλέον, έδρα της ομάδας αποτελεί το στάδιο «Σπαρτάκ» χωρητικότητας 5.100 θεατών.
ΦΚ Σπαρτάκ Μόσχας

H ΦΚ Σπαρτάκ Μόσχας (ρωσικά: ФК Спартак Москва) είναι ποδοσφαιρικός σύλλογος της Ρωσίας που αγωνίζεται στην ανώτερη κατηγορία της Ρωσίας, το Πρωτάθλημα ποδοσφαίρου Ρωσίας. Ιδρύθηκε στις 22 Απριλίου 1922 ως αθλητικός σύλλογος. Ιστορικά, ο σύλλογος ήταν μέρος της αθλητικής κοινωνίας Σπαρτάκ. Στις άλλες ομάδες της κοινωνίας περιλαμβάνεται η Σπάρτακ Μόσχας στο χόκεϊ επί πάγου. Σήμερα, ο σύλλογος δεν είναι συνδεδεμένος με την αθλητική κοινωνία της Σπαρτάκ, καθώς αποτελεί ανεξάρτητη ιδιωτική οργάνωση.

Έδρα της ποδοσφαιρικής ομάδας είναι το στάδιο «Λουζνίκι» της Μόσχας. Η ομάδα έχει ως χρώματα το κόκκινο και το λευκό και ως έμβλημα το "С", αρχικό γράμμα της ρωσικής λέξης «Спартак» (Σπάρτακος). Το ψευδώνυμο της ομάδας είναι «Ερυθρόλευκοι». Επίσης, απαντώνται τα ψευδώνυμα «Κρέας» και «Γουρούνια», επειδή στις απαρχές της, τη δεκαετία του '20, η ομάδα υποστηριζόταν οικονομικώς από μια βιομηχανία επεξεργασίας κρέατος.

Η Σπαρτάκ αποτελεί έναν από τους πολυνίκες συλλόγους της Ρωσίας. Έχει κατακτήσει 12 Πρωταθλήματα Σοβιετικής Ένωσης και 10 Πρωταθλήματα Ρωσίας. Επίσης, 10 Κύπελλα Ε.Σ.Σ.Δ. και 3 Κύπελλα Ρωσίας. Έχει δε κατά καιρούς διακριθεί σε όλες τις ευρωπαϊκές διοργανώσεις, φτάνοντας μέχρι τα ημιτελικά.
Mika

Ο Μίκα Πένιμαν ("Michael Holbrook Penniman Jr.", 18 Αυγούστου 1983) είναι τραγουδιστής που γεννήθηκε στο Λίβανο και κατοικεί στη Βρετανία. Έχει προταθεί για Βραβείο Γκράμι και έγινε γνωστός στο ευρύ κοινό στα τέλη του 2006 και στις αρχές του 2007 με το καλλιτεχνικό του όνομα, το Mika. Μερικές πηγές σημειώνουν το βαπτιστικό του όνομα ως "Michael Holbrook Penniman".
Μεχμέτ Αλί Ταλάτ

Ο Μεχμέτ Αλί Ταλάτ ("Mehmet Ali Talât") ήταν ο 2ος πρόεδρος της "ντε φάκτο" «ΤΔΒΚ» από το 2005 ως το 2010. Το κράτος αυτό ανακηρύχθηκε παράνομα από το Ραούφ Ντενκτάς το 1983 και δεν έχει αναγνωριστεί διεθνώς από καμιά χώρα, με εξαίρεση την Τουρκία. Για το λόγο αυτό, τα Ηνωμένα Έθνη θεώρησαν τον Ταλάτ όχι πρόεδρο χώρας, αλλά διαπραγματευτή καλής θελήσεως στο όνομα της κοινότητας των Τουρκοκυπρίων στην κατεχόμενη Κύπρο.
Μαγνητεγερτική δύναμη

Μαγνητεγερτική δύναμη ονομάζεται η οποιαδήποτε αιτία που προκαλεί δυναμική ροή ενός μαγνήτη που είναι χαρακτηριστική τόσο του μαγνήτη όσο και του μαγνητικού κυκλώματος.

Η μαγνητεγερτική δύναμη των πηνίων και των ηλεκτρομαγνητών είναι ανάλογη προς τον αριθμό των αμπεροστροφών ή και λεγομένων αμπεροτυλιγμάτων, δηλαδή ανάλογος του αριθμού των σπειρών (ή σπειρωμάτων) αυτών και της έντασης του ηλεκτρικού ρεύματος που διέρχεται μέσω αυτών.

Μονάδα μέτρησης της μαγνητεγερτικής δύναμης λαμβάνεται το γκίλμπερτ, (προς τιμή του Άγγλου φυσικού Γουΐλιαμ Γκίλμπερτ), που είναι η μαγνητεγερτική δύναμη μιας σπείρας που διαρρέται από ρεύμα έντασης 0,8 αμπέρ. Αυτό σημαίνει ότι ένα γκίλμπερτ είναι ίσο με 0,8 αμπεροστροφές, και επομένως μια αμπεροστροφή ισούται με 1,25 γκίλμπερτ(ς).
Telesens

Η Telesens KSCL AG ήταν γερμανική ανώνυμος εταιρεία. Ιδρύθηκε το 1995 από τον Genadi Man στην Κολωνία.
Στις 1 Σεπτεμβρίου 2002 πτώχευσε και έκλεισε.
Farman MF.7

Το Maurice Farman MF.7 Longhorn ήταν Γαλλικό αναγνωριστικό διπλάνο, σχεδιασμένο από τον Μωρίς Φαρμάν, που αναπτύχθηκε πριν τον πρώτο παγκόσμιο πόλεμο. Το όνομά του προερχόταν από το χαρακτηριστικό, πρόσθια τοποθετημένο, πηδάλιο ύψους – βάθους και τα επιμηκυμένα πέδιλα ολίσθησης. Το MF.7 έφερε κινητήρα Renault. 

Υπηρέτησε με τις Γαλλικές και Βρετανικές ένοπλες δυνάμεις στα πρώτα στάδια του πολέμου και στη συνέχεια χρησιμοποιήθηκε ως εκπαιδευτικό. Εξήντα MF.7 πουλήθηκαν στη Νορβηγία και υπηρέτησαν με την αεροπορική υπηρεσία του Νορβηγικού Στρατού. 

Το MF.7 υπήρξε ένα από τα πρώτα αεροσκάφη της (μετέπειτα) Ελληνικής Πολεμικής Αεροπορίας, με σημαντική δράση στη διάρκεια των Βαλκανικών Πολέμων. Τον Δεκέμβριο του 1912 πέταξαν για πρώτη φορά στην Ήπειρο με τη βάση τους να βρίσκεται στο αεροδρόμιο της Νικόπολης στην Πρέβεζα. Στις 5 Φεβρουαρίου του 1913 ο υπολοχαγός Μιχαήλ Μουτούσης και ο σημαιοφόρος Αριστείδης Μωραϊτίνης πραγματοποίησαν με Farman MF.7, που είχε μετατραπεί σε υδροπλάνο, την πρώτη στην ιστορία αποστολή ναυτικής συνεργασίας πάνω από τα Δαρδανέλια.
Εχέστρατος

Ο Εχέστρατος ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του Άγιδος Α΄.
Κατά τη βασιλεία του οι Λακεδαιμόνιοι επιτέθηκαν στους κατοίκους της περιοχής της Κυνουρίας, με το πρόσχημα ότι έκαναν επιδρομές στην Αργολίδα.

Τον Εχέστρατο διαδέχθηκε ο γιος του Λαβώτας.
Αντιφάτης

Με το όνομα Αντιφάτης είναι γνωστά τα παρακάτω πρόσωπα της ελληνικής μυθολογίας:
# Βασιλιάς των ανθρωποφάγων Λαιστρυγόνων. Μόλις ο Οδυσσέας αποβιβάσθηκε στη χώρα του, ο Αντιφάτης άρπαξε ένα από τους συντρόφους του και τον έφαγε. Στη συνέχεια οι Λαιστρυγόνες κατέστρεψαν όλα τα πλοία του Οδυσσέα εκτός από ένα, με το οποίο ο τελευταίος εξακολούθησε το ταξίδι του προς την Ιθάκη. Για τις πράξεις του αυτές, ο Αντιφάτης έγινε παροιμιώδης τύπος θηριώδους ανθρώπου.
# Γιος του μάντη Μελάμποδα και της Ιφιάνασσας, αδελφός του Μαντία, πατέρας του Οικλέους και παππούς του Αμφιαράου. Και αυτός ο Αντιφάτης αναφέρεται στην "Οδύσσεια" (ο 241).
# Τρωαδίτης εναντίον του οποίου στον Τρωικό Πόλεμο επιτέθηκε με το ξίφος του ο Πολυποίτης, γιος του Πειρίθου, και τον σκότωσε.
Πέτερ Σμάιχελ

Ο Πέτερ Σμάιχελ ("Peter Boleslaw Schmeichel", 18 Νοεμβρίου 1963) είναι παλαίμαχος Δανός τερματοφύλακας. Η επαγγελματική καριέρα του διήρκεσε πάνω από 20 χρόνια, με πιο αξιοσημείωτη την περίοδο που αγωνιζόταν για τη Μάντσεστερ Γιουνάιτεντ. Ήταν μέλος της Εθνικής Δανίας που κατέκτησε το Euro 1992. Με ύψος 1,91 μ. και εντυπωσιακή σωματική διάπλαση αποτελούσε φόβητρο για τους αντίπαλους επιθετικούς. Στην καριέρα του πέτυχε συνολικά 11 γκολ, επίτευγμα σπάνιο για τερματοφύλακα. Ψηφίστικε ο καλύτερος τερματοφύλακας του κόσμου για το 1992 και το 1993. Το 2000 η "Διεθνής Υπηρεσία Ιστορίας και Στατιστικής Ποδοσφαίρου" (IFFHS) τον κατέταξε ανάμεσα στους 10 καλύτερους τερματοφύλακες του 20ού αιώνα.
Μπαλί

300px|right|thumb|Χάρτης του Μπαλί.
Το Μπαλί (ινδονησιακά: "Pulau Bali", "Provinsi Bali") είναι νησί της Ινδονησίας, με έκταση 5.632,86 τ.χλμ. και με πληθυσμό 3,9 εκατομμύρια κατοίκους το 2010. Οι κάτοικοι κατά 89% είναι Μπαλινέζοι ενώ υπάρχουν και κάτοικοι της Ιάβας κατά 7%, Μπαλί Αγκά κατά 1% και Μαντουρέζοι κατά 1%
Κύρια γλώσσα είναι η ινδονησιακή και θρησκεία ο Ινδουισμός. Η οικονομία του νησιού βασίζεται στη γεωργία και στον τουρισμό. 
Αποτελεί επίσης μία από τις 33 συνολικά επαρχίες της Ινδονησίας, με πρωτεύουσα το Ντενπασάρ. Στο νησί συγκεντρώνονται οι περισσότεροι από την ινδονησιακή μειονότητα των Ινδουιστών. Είναι επίσης ο μεγαλύτερος τουριστικός προορισμός στη χώρα. Βρίσκεται ανάμεσα στα νησιά Ιάβα και Λομπόκ.
Δημονίκη

Στην ελληνική μυθολογία η Δημονίκη, γνωστή και ως Δημοδόκη, ήταν κόρη του Αγήνορα και της Επικάστης, εγγονή του Πλεύρωνα και της Ξανθίππης και αδελφή του Πορθάονα. Η Δημονίκη ζευγάρωσε με τον θεό Άρη και υπήρξε μητέρα του Ευήνου, του Πύλου, του Θέστιου και του Μώλου. Από τον Θέστιο, η Δημονίκη έγινε προγιαγιά του ήρωα Μελεάγρου.
Μεγαπένθης

Με το όνομα Μεγαπένθης είναι γνωστά τα παρακάτω δύο διαφορετικά πρόσωπα της ελληνικής μυθολογίας:

# Νόθος γιος του Μενελάου από κάποια Γέτιδα δούλα. Υποτίθεται ότι πήρε το όνομά του από το πένθος για την αρπαγή της Ωραίας Ελένης. Από άλλους αναφέρεται ως μητέρα του Μεγαπένθη η Πιερίδα από την Αιτωλία, ή και η Ανδρομάχη. Ο Μεγαπένθης, ως νόθος δεν διαδέχθηκε τον πατέρα του στον θρόνο. Σύμφωνα με μία, ροδιακή μάλλον, παράδοση, ο Μεγαπένθης και ο επίσης νόθος αδελφός του Νικόστρατος εξανάγκασαν την Ωραία Ελένη να καταφύγει στη Ρόδο, κοντά στην Πολυξώ, σύζυγο του Τληπολέμου. Και οι δύο αδελφοί απεικονίζονταν έφιπποι επάνω στον Θρόνο των Αμυκλών. Αυτός ο Μεγαπένθης αναφέρεται στην "Οδύσσεια" του Ομήρου (ραψωδία δ, στ.11, και ραψωδία ο, στ. 100).
# Γιος του βασιλιά της Τίρυνθας Προίτου και της Σθενέβοιας, πατέρας του Άργου και παππούς του Αναξαγόρα, ή πατέρας του Αναξαγόρα και της Ιφιάνειρας. Ο Μεγαπένθης είχε τρεις αρκετά μεγαλύτερές του αδελφές, τις Προιτίδες. Αφού ο Μεγαπένθης ενηλικιώθηκε, ο πατέρας του, σε μεγάλη πια ηλικία, παραιτήθηκε υπέρ αυτού από τον θρόνο. Στο μεταξύ, ο Ακρίσιος είχε σκοτωθεί κατά λάθος από τον εγγονό του, τον Περσέα. Ο Περσέας, που αισθανόταν άσχημα με ένα βασίλειο κληρονομημένο από πρόσωπο που είχε σκοτωθεί από το χέρι του, πρότεινε στον νέο βασιλέα Μεγαπένθη να ανταλλάξουν βασίλεια. Το βασίλειο μοιράσθηκε σε τρία ίσα μέρη, του Αναξαγόρα (γιου του Μεγαπένθη), του Βίαντα και του Μελάμποδα. Με αυτό τον τρόπο, οι απόγονοι του Προίτου βρέθηκαν τελικώς να βασιλεύουν στο Άργος. Από αυτούς προήλθαν τα τρία βασιλικά γένη του Άργους: οι Αναξαγορίδες, οι Μελαμποδίδες και οι Βιαντίδες.
ΑΣ Σαιντ-Ετιέν

Η Σαιντ-Ετιέν (γαλλικά: "Association Sportive de Saint-Étienne", "Ασοσιασιόν Σπορτίβ ντε Σαιντ-Ετιέν"), γνωστή και ως ΑΣΣΕ ή ΑΣ Σαιντ-Ετιέν, είναι ένα γαλλικό ποδοσφαιρικό σωματείο που ιδρύθηκε το 1919 στην ομώνυμη πόλη της ΝΑ Γαλλίας. Η ομάδα αγωνίζεται στο πάντα κατάμεστο Σταντ Ζοφρουά-Γκισάρ (γνωστό και ως "le Chaudron" (το Καζάνι) αλλά και "l'enfer vert" (Πράσινη Κόλαση) και θεωρείται από τα σημαντικότερα και πιο επιτυχημένα ποδοσφαιρικά σωματεία της χώρας, καθώς έχει κατακτήσει 10 Πρωταθλήματα. Παραδοσιακή είναι η αντιπαλότητά της με την Ολιμπίκ Λυών, της γειτονικής πόλης Λυών, και το μεταξύ τους ντέρμπι χαρακτηρίζεται ως των ντέρμπι μεταξύ των πλουσίων (Ολιμπίκ Λυών) και των εργατών (Σαιντ-Ετιέν).
Λαβώτας

Ο Λεωβώτης ή Λαβώτας ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του βασιλιά Εχέστρατου και, κατά την αφήγηση του Ηροδότου, ανηψιός του νομοθέτη Λυκούργου, που μεταρρύθμισε το πολίτευμα των Σπαρτιατών όσο ήταν επίτροπος του Λαβώτα .

Κατά τη διάρκεια της συμβασιλείας του Λαβώτα με τον Πρύτανι, από το γένος των Ευρυποντιδών, οι Λακεδαιμόνιοι πολέμησαν ενάντια στους Αργείους για την περιοχή της Θυρέας στην Κυνουρία και κατάφεραν να επικρατήσουν. 

Το Λαβώτα διαδέχθηκε ο γιος του, ο Δόρυσσος .
Απόστολος Στίγκας

Ο Απόστολος Στίγκας (Πετροχώρι Αχαΐας 1899-Αιγάλεω 1955) , ήταν Έλληνας πολιτικός.
Έλαβε μέρος σαν ανεξάρτητος υποψήφιος δήμαρχος Αιγάλεω στις εκλογές της 15ης Απριλίου 1951, εκλέχθηκε κατόπιν συνεργασίας και ανέλαβε θητεία, αλλά δεν πρόλαβε να ολοκληρώσει τα σχέδιά του για την αναβάθμιση της περιοχής.

Επί των ημερών του διαμορφώθηκε η Κεντρική Πλατεία του Εσταυρωμένου Αιγάλεω, η κοίτη του Κηφισού ποταμού, ενώ πραγματοποιήθηκαν περιορισμένες αλφατοστρώσεις κεντρικών οδών της πόλης, μικρή επέκταση του δικτύου ύδρευσης, τοποθετήσεις κρηνών και κατασκευή γεφυρών.

Πέθανε πρόωρα τον Νοέμβριο του 1955, αφήνοντας ημιτελές το έργο του.
Σόος

Ο Σόος ήταν βασιλιάς της Σπάρτης και έζησε τον 11ο αιώνα π.Χ.

Ήταν 6ος απόγονος του Ηρακλέους, καθώς ήταν γιος του Προκλή, 

που ήταν γιος του Αριστόδημου. Συμβασίλευσε πρώτα με το θείο του Ευρυσθένη και μετά τον γιο αυτού Άγι Α', ιδρυτή του οίκου των Αγιαδών. Γιος του ήταν ο Ευρυπών 
από τον οποίο ονομάστηκε και ο βασιλικός οίκος.
Ο Σόος επεχείρησε να καταλάβει και να προσαρτήσει στην Σπάρτη την χώρα του Κλείτωρα η οποία είχε πλούσια μεταλλεία χαλκού. Ο Σόος νικά στις πρώτες μάχες τους Αρκάδες, αλλά σε μάχη με τους Κλειτόριους γνώρισε την ήττα και εγκατέλειψε την προσπάθεια. Μάλιστα από τότε κανένας Σπαρτιάτης βασιλιάς δεν εισέβαλε ξανά στην Αρκαδία. Επίσης κατάφερε να αντιμετωπίσει επανάσταση από τους Είλωτες.
Θέστιος

Στην ελληνική μυθολογία, ο Θέστιος (που δεν πρέπει να συγχέεται με τον Θέσπιο ή τον Θέσπιδα) ήταν ηγεμόνας της πόλης Πλευρώνας στην Αιτωλία, υιούς της Δημονίκης και του θεού Άρη ή κατ' άλλους του Αγήνορα. Αναφέρεται από τον Στράβωνα (Ι 461 κ.ε.). Αδέλφια του Θεστίου ήταν ο Εύηνος, ο Πύλος και ο Μώλος.

Ο Θέστιος πήρε ως σύζυγό του την Ευρυθέμιδα και απέκτησαν μαζί τέσσερις υιούς και τρεις κόρες, αποκαλούμενες, συνολικά, ως Θεστιάδες. Οι υιοί ήταν οι `Ιφικλος, Εύιππος ή Τοξέας, Πλήξιππος και Ευρύπυλος, ενώ οι κόρες ήταν οι Αλθαία, η Λήδα και η Υπερμνήστρα. Από την Αλθαία, ο Θέστιος έγινε παππούς του σημαντικού ήρωα Μελεάγρου, τον οποίο αποκαλούσαν και Θεστιάδη. Ο Μελέαγρος σκότωσε τουλάχιστον δύο από τους θείους του (δηλαδή τους υιούς του Θεστίου) κατά τις διαμάχες που επακολούθησαν το κυνήγι του Καλυδώνιου Κάπρου. Από τη Λήδα ο Θέστιος έγινε παππούς των Διοσκούρων.
Βουλγαρία του Βόλγα

Η Βουλγαρία του Βόλγα ήταν ένα μεσαιωνικό πολυφυλετικό κρατικό μόρφωμα της Ανατολικής Ευρώπης, στην περιοχή του Μέσου Βόλγα - εκεί όπου σήμερα εκτείνεται το ρωσικό Διαμέρισμα Πριβόλζκυ (κυρίως στο Ταταρστάν και την Τσουβασία). Κυρίαρχη εθνότητα ήταν οι Βούλγαροι απόγονοι της ορδής του Χαν Κοτράγ, η οποία γύρω στο 660 είχε εγκαταλείψει την Αζοφική Θάλασσα κυνηγημένη από τους Χαζάρους. Σε αντίθεση με τους βαλκάνιους συγγενείς τους, οι Βούλγαροι του Βόλγα διατήρησαν τα τουρανικά χαρακτηριστικά τους.
Φραντσέσκο Κοσίγκα

Ο Φραντσέσκο Κοσίγκα ("Francesco Cossiga", 1928-2010) ήταν Ιταλός πολιτικός και ισόβιος γερουσιαστής, Πρόεδρος της Ιταλίας από το 1985 ως το 1992.
EMC Corporation

Η EMC Corporation (EMC2) είναι μια αμερικανική εταιρία που ταξινομείται στις λίστες Fortune 500 και S&P 500. Κατασκευάζει λογισμικά και υλικά συστημάτων για τη διαχείριση πληροφοριών και την αποθήκευση τους.
Τα κεντρικά γραφεία της βρίσκονται στο Χόπκιντον της Μασσαχουσέτης των ΗΠΑ.
Η EMC παράγει μια σειρά προϊόντων αποθήκευσης επαγγελματικών δεδομένων, συμπεριλαμβανομένων συστημάτων σκληρού δίσκου και των ανάλογων λογισμικών επιτήρησης και αποθήκευσης δεδομένων.
Το κύριο προϊόν της, το Symmetrix, είναι βασικό στοιχείο των δικτύων αποθήκευσης δεδομένων σε πολλά μεγάλα κέντρα επεξεργασίας δεδομένων.
Thinking Machines Corporation

Οι Thinking Machines Corporation ήταν κατασκευαστική εταιρεία υπερυπολογιστών που ιδρύθηκε στο Βάλθαμ της Μασσαχουσέτης το 1982 από τους Daniel Hillis και Sheryl Handler. Σκοπός της εταιρείας ήταν η υλοποίηση και εμπορικοποίηση του αρχιτεκτονικού σχεδίου μαζικά παράλληλων υπολογιστών που εξέφρασε ο Hillis με την διδακτορική του εργασίαστο ινστιτούτο MIT. Το όνομα της μηχανής αυτής θα ήταν «"the Connection Machine"» (αγγλ., "μηχανή σύνδεσης").

Η επιχείρηση μετακόμισε το 1984 από το Βάλθαμ στην πλατεία Κένταλλ στο Καίμπριτζ της Μασσαχουσέτης, για να είναι κοντά στα εργαστήρια MIT AI Lab και στην ανταγωνιστή εταιρεία KSR.
Εκτός από την KSR, άλλοι ανταγωνιστές ήταν η MasPar, που κατασκεύαζαν έναν υπολογιστή παρόμοιο με τον CM-2, καθώς και η Meiko, οι οποίοι κατασκεύαζαν έναν υπολογιστή παρόμοιο με τον CM-5.
Άρτεμη Θεριάκη

Η Άρτεμη Θεριάκη (14 Οκτωβρίου 1986 - ...) είναι Ελληνίδα αθλήτρια της άρσης βαρών.

Γεννήθηκε στις 14 Οκτωβρίου 1986 στην Πάτρα, είναι αθλήτρια του Πέλοπα Πατρών και ξεκίνησε την Άρση Βαρών το 2002. Πολλάκις πρωταθλήτρια Ελλάδας και κάτοχος ρεκόρ, μέλος και της εθνικής ομάδας.
Πρωταθλήτρια Ελλάδος γυναικών στα 69 κιλά το 2006 καταρρίπτοντας την προηγούμενη δική της επίδοση σηκώνοντας 84 κιλά στο αρασέ, 96 κιλά στο ζετέ και στο σύνολο 180 κιλά . Το 2006 στο Πρωτάθλημα Ευρωπαϊκής Ένωσης στη Λα Κορούνια κατέκτησε το χάλκινο μετάλλιο στα 69 κιλά σηκώνοντας 81 κιλά στο αρασέ, 98 στο ζετέ και 179 στο σύνολο. Το 2007 κατέκτησε έξι μετάλλια στα 63 κιλά στο πανελλήνιο πρωτάθλημα.
Gala

H Gala είναι Ιταλίδα τραγουδίστρια και τραγουδοποιός, με έδρα της τη Νέα Υόρκη.

Γεννήθηκε στο Μιλάνο, στις 6 Σεπτεμβρίου του 1975. Το ψευδώνυμο που την έκανε διάσημη προέρχεται από το ομώνυμο όνομα της συζύγου και μούσας του Σαλβαδόρ Νταλί.

Κυκλοφόρησε το άλμπουμ "Come into my life" το 1998 που έδωσε τις επιτυχίες: "Freed from Desire", "Let a Boy cry", "Come into my Life". Το τραγούδι "Freed from Desire" έκανε πολύ μεγάλη επιτυχία διεθνώς.

Έπειτα από μεγάλο σε διάρκεια διάλειμμα στην καριέρα της, κυκλοφόρησε το νέο σινγκλ "Faraway", το οποίο έγινε πολύ δημοφιλές τραγούδι στην Ελλάδα και διασκευάστηκε με ερμηνεύτρια (στα ελληνικά) την Τάμτα.

Σήμερα η Gala ζει σε Ευρώπη και Νέα Υόρκη, όπου έγιναν τα γυρίσματα του βιντεοκλίπ "Faraway".

Εκτός από την καριέρα της ως τραγουδίστριας, η Gala εργάζεται επίσης γράφοντας τραγούδια για κλασική μουσική. Ανάμεσα στους καλλιτέχνες με τους οποίους έχει συνεργαστεί είναι και ο Μάριος Φραγκούλης. Εργάστηκε επίσης ως χορογράφος, φωτογράφος και σκηνοθέτιδα βιντεοκλίπ. Πρόσφατα ίδρυσε τη δική της δισκογραφική εταιρεία, με τίτλο "Matriarchy".
Αβεστική γλώσσα

Η Αβεστική γλώσσα είναι μια ινδοευρωπαϊκή και πιο συγκεκριμένα μια ινδοϊρανική (ινδοάρεια) εξαφανισμένη γλώσσα και αποτελεί εξέλιξη της παλαιότερης ανατολικής ιρανικής διαλέκτου, ενώ η αντίστοιχη δυτική εξελίχθηκε στη λεγόμενη Αρχαία Περσική.
Μουράτ Γ΄

Ο Μουράτ Γ΄ (τουρκικά: "III. Murad", 4 Ιουλίου 1546 - 16 Ιανουαρίου 1595) ήταν σουλτάνος της Οθωμανικής Αυτοκρατορίας από το 1574 έως το 1595.
Τζουζέπε Σάραγκατ

}}
Ο Τζουζέπε Σάραγκατ ("Giuseppe Saragat", 19 Σεπτεμβρίου 1898 - 11 Ιουνίου 1988) ήταν Ιταλός πολιτικός, ο οποίος διετέλεσε πρόεδρος της Ιταλίας από το 1964 ως το 1971.

Γεννήθηκε στο Τορίνο στις 19 Σεπτεμβρίου 1898. Ήταν μετριοπαθής σοσιαλιστής πολιτικός. Αποχώρησε από το Ιταλικό Σοσιαλιστικό Κόμμα το 1947, ανησυχώντας για τη συμμαχία του με το Κομμουνιστικό Κόμμα, και ίδρυσε δικό του.

Διετέλεσε Υπουργός Εξωτερικών από το 1963 ως το 1964, οπότε εξελέγη Πρόεδρος της Ιταλικής Δημοκρατίας. Παρέμεινε στη θέση αυτή ως το 1971. Απεβίωσε στη Ρώμη στις 11 Ιουνίου 1988.
Φράνσις Μποφόρ

Ο Σερ Φράνσις Μποφόρ ("Sir Francis Beaufort") (27 Μαΐου 1774 – 17 Δεκεμβρίου 1857) ήταν Ιρλανδός υδρογράφος και υποναύαρχος στο βρετανικό Πολεμικό Ναυτικό. Υπήρξε μέλος της Βασιλικής Εταιρείας (Royal Society) και της Βασιλικής Γεωγραφικής Εταιρείας (Royal Geographical Society).

Είναι γνωστός για τη δημιουργία της κλίμακας Μποφόρ, η οποία αποτελεί εμπειρικό τρόπο μέτρησης της έντασης των ανέμων και βασίζεται στην παρατήρηση των αποτελεσμάτων του ανέμου στη στεριά ή τη θάλασσα.
Βίλεμ ντε Σίτερ

Ο Βίλεμ ντε Σίτερ ("Willem de Sitter", 6 Μαΐου 1872 – 20 Νοεμβρίου 1934) ήταν Ολλανδός μαθηματικός, φυσικός και αστρονόμος, γνωστός για τη συνεισφορά του στην κοσμολογία.
Χανς Κρίστιαν Έρστεντ

thumb|Το βιβλίο του Χ.Κ. Έρστεντ "Der Geist in der Natur" (1854)
Ο Χανς Κρίστιαν Έρστεντ ("Hans Christian Ørsted", 14 Αυγούστου 1777 – 9 Μαρτίου 1851) ήταν Δανός φυσικός και χημικός. Γενικότερα, διαμόρφωσε τη φιλοσοφία της Επιστήμης και τις σχετικές εξελίξεις μέχρι τα τέλη του 19ου αιώνα. Είναι περισσότερο γνωστός για την ανακάλυψη της σχέσεως μεταξύ Ηλεκτρισμού και Μαγνητισμού, που επιβεβαιώθηκε αργότερα και κατέληξε στις εξισώσεις του Μάξγουελ, ώστε οι φυσικοί να μιλούν πλέον μόνο για Ηλεκτρομαγνητισμό.
Πίτερ Ζέεμαν

Ο Πίτερ Ζέεμαν (Pieter Zeeman, 25 Μαΐου 1865 – 9 Οκτωβρίου 1943) ήταν Ολλανδός φυσικός που μοιράσθηκε το Βραβείο Νόμπελ Φυσικής του 1902 με τον Λόρεντς για την ανακάλυψη αυτού που είναι γνωστό πλέον ως «Φαινόμενο Ζέεμαν».
Γιοχάνες Τσικόνια

Ο Γιοχάνες Τσικόνια ("Johannes Ciconia", περ. 1335 ή περ. 1370 – μεταξύ 10 Ιουνίου και 12 Ιουλίου 1412) ήταν συνθέτης και θεωρητικός της μουσικής του ύστερου Μεσαίωνα. Πιθανόν να συγχέεται με τον πατέρα του σε διάφορα ζητήματα βιογραφίας, λόγω της αβεβαιότητας για την ημερομηνία γέννησής του. Όλα τα έργα τους συνθέτη πιστεύεται ότι χρονολογούνται μετά το 1390 περίπου.

Ο Τσικόνια γεννήθηκε στη Λιέγη. Κάποιος Γιοχάνες Τσικόνια, πιθανόν ο πατέρας του, εργαζόταν στην Αβινιόν το 1350 ως γραμματέας για τη σύζυγο του ανιψιού του Πάπα Κλήμη ΣΤ΄. Το 1358 ο εν λόγω Γιοχάνες Τσικόνια κατοικούσε στην Ιταλία, εργαζόμενος στην Πάδουα. Κατά τη διάρκεια της παραμονής της στην Ιταλία ταξίδεψε πολύ ως ακόλουθος του Καρδιναλίου Gil Alvarez De Albornoz και ήρθε σε επαφή με όλα τα τοπικά μουσικά στυλ· προφανώς ενσωμάτωσε ό,τι άκουσε στη μουσική του. Το 1372 επέστρεψε στη Λιέγη, όπου παρέμεινε για άγνωστο χρονικό διάστημα· αναφέρεται ότι έκανε εκεί οικογένεια, παρόλο που παρέμεινε άγαμος.

Ένας δεύτερος μουσικός με το όνομα Γιοχάνες Τσικόνια εμφανίζεται σε αρχεία στη Λιέγη το 1385 ως δωδεκαδάκτυλος, γενικά ένα πρόσωπο νεαρή ηλικίας, και γι’ αυτό πιθανότερα ο ίδιος ο συνθέτης. Παπικά αρχεία υπονοούν ότι αυτός ο Τσικόνια ήταν στην υπηρεσία του Πάπα Βονιφάκιου του 9ου στη Ρώμη το 1391. Ένας θρήνος που έγραψε για το θάνατο του Φραντσέσκο ντε Καρράρα χρονολογείται σίγουρα το 1393, δίνοντας περαιτέρω στοιχεία για την παρουσία του στην Ιταλία εκείνη την εποχή. Είναι άγνωστο το πότε ο Τσικόνια πήγε στην Πάδουα –υπάρχει μια πιθανότητα μια ενδιάμεσης παραμονής στην Πάβια που επιβεβαιώνεται από τους Ντι Μπάκο και Νάδας– αλλά είναι γνωστό ότι βρισκόταν στην Πάδουα το 1401, όπου παρέμεινε μέχρι το θάνατό του.

Η μουσική του Τσικόνια χαρακτηρίζεται από συγκρίσιμη σύμμιξη των στυλ. Μουσικά χαρακτηριστικό της Βόρειας Ιταλίας, όπως το μαδριγάλι του "Una panthera", συνδυάζεται με τη γαλλική ars nova. Το πιο περίπλοκο στυλ της ars subtilior αναδύεται σε ένα έργο, το "Sus un fontayne", και το ύστερο μεσαιωνικό στυλ αρχίζει να μορφοποιείται δια την γραφής που κατευθύνεται προς τα μελωδικά πρότυπα της Αναγέννησης (π.χ. "O rosa bella"). Έγραψε τόσο κοσμική (γαλλικά βιρελάι, ιταλικές μπαλλάτες και μαδριγάλια) όσο και θρησκευτική μουσική (μοτέτα, μέρη λειτουργίας, κάποια εκ των οποίων ισορυθμικά), ενώ έγραψε και πραγματείες για τη μουσική. Παραμένει πιθανό κάποια έγα να του έχουν αποδοθεί λανθασμένα.

Η εποχή από το θάνατο του Γκιγιώμ ντε Μασώ (1377) μέχρι τις πρώτες δεκαετίες του 15ου αιώνα χαρακτηρίζεται στη σύγχρονη μουσικολογία ως «"εποχή Τσικόνια"», λόγω του μεγάλου όγκου του έργου του σε σχέση με αυτό των συγχρόνων του.


Τσικονια Γιοχανες
Άντιφος

Με το όνομα Άντιφος (< "ἀντί" (έναντι, εμπρός) + "φάος" (φως), "αυτός που ρίχνει φως μπροστά του, ο λαμπρός") είναι γνωστά τα παρακάτω πρόσωπα της ελληνικής μυθολογίας:

# Σύντροφος του Οδυσσέα, γιος του Ιθακήσιου ήρωα Αιγυπτίου και αδελφός του Ευρυνόμου. Σε μια μάχη του Τρωικού Πολέμου μπροστά στα τείχη της Τροίας, ο Άντιφος σκότωσε τον Μελανίωνα. Στο ταξίδι της επιστροφής στην Ιθάκη ο Άντιφος φαγώθηκε από τον Κύκλωπα Πολύφημο, όπως και άλλοι σύντροφοι του Οδυσσέα ("Οδύσσεια", β 19 κ.ε.). Το ίδιο όνομα είχε πιθανώς και άλλος φίλος του Οδυσσέα (ρ 68).
# Αρχηγός (μαζί με τον αδελφό του Φείδιππο) τριάντα πλοίων από τις Καλυδνές νήσους, την Κάρπαθο, την Κάσο, την Κω και τη Νίσυρο, που συμμετείχε και αυτός στην εκστρατεία κατά της Τροίας. Αυτός ο Άντιφος ήταν γιος του Ηρακλείδη Θεσσαλού και γιος ή εγγονός της Χαλκιόπης (). Καταγόταν από την Εφύρα της Θεσπρωτίας, πόλη όπου ο Στράβων είχε δει κοινό τάφο του Αντίφου και του αδελφού του Φειδίππου. Στη "Βιβλιοθήκη Απολλοδώρου" αναφέρεται ότι ο Άντιφος κατά την επιστροφή του από την Τροία πέρασε από τη χώρα των Πελασγών και την ονόμασε Θεσσαλία προς τιμή του πατέρα του.
# Γιος της Νύμφης Γυγαίας και του Ταλαιμένη, βασιλιάς της Μαιονίας. Αδελφός αυτού του Αντίφου ήταν ο Μέσθλος, μαζί με τον οποίο έσπευσε να βοηθήσει τους Τρώες στον Τρωικό Πόλεμο. Αμφότεροι οι αδελφοί σκοτώθηκαν από τον Διομήδη ().
# Τρώας πρίγκηπας, γιος του Πριάμου και της Εκάβης. Στον Τρωικό Πόλεμο σκότωσε τον σύντροφο του Οδυσσέα Λεύκο ()., αλλά σκοτώθηκε ο ίδιος σε άλλη μάχη από τον Αγαμέμνονα (Λ 101-112). Αναφέρεται επίσης στην "Ιλιάδα" επεισόδιο όπου ο `Αντιφος αυτός αιχμαλωτίσθηκε από τον Αχιλλέα στο όρος Ίδη, αλλά στη συνέχεια αφέθηκε ελεύθερος.
Μαγνητική διαπερατότητα

Μαγνητική διαπερατότητα μ ( perméabilité ) ονομάζεται και είναι ο λόγος της έντασης της μαγνητικής επαγωγής προς την ένταση του μαγνητικού πεδίου σε ένα σημείο του χώρου. Η μαγνητική διαπερατότητα είναι καθαρός αριθμός. Η μαγνητική διαπερατότητα χαρακτηρίζει τις μαγνητικές ιδιότητες των υλικών , τα οποία ανάλογα προς την τιμή αυτής προσδιορίζονται σε παραμαγνητικά , διαμαγνητικά και μαγνητικά ή σιδηρομαγνητικά υλικά.

*Η μαγνητική διαπερατότητα του κενού έχει την τιμή 4π*10^-7 μονάδες μέτρησης Νs^2/C^2
* Παραμαγνητικά υλικά είναι το μαγγάνιο (Mn), το χρώμιο (Cr), το παλλάδιο (Pd), ο λευκόχρυσος (Pt), το αργίλιο (Al) των οποίων η μαγνητική διαπερατότητα είναι λίγο μεγαλύτερη της μονάδας.
*Διαμαγνητικά υλικά είναι το βισμούθιο (Bi), το αντιμόνιο (Sb), ο ψευδάργυρος (Zn), ο μόλυβδος (Pb), το θείο (S), ο χρυσός (Au), ο χαλκός (Cu), ο άργυρος (Ag), ο άνθρακας (C) , των οποίων η μαγνητική διαπερατότητα είναι μικρότερη της μονάδος και τέλος τα
* Σιδηρομαγνητικά υλικά είναι ο σίδηρος (Fe), το νικέλιο (Ni), το κοβάλτιο (Co) και τα μαγνητικά κράματα των οποίων η μαγνητική διαπερατότητα είναι πολύ μεγαλύτερη της μονάδας.
ΡΣΚ Άντερλεχτ

Η ΡΣΚ Άντερλεχτ (αγγλικά: "RSC Anderlecht") είναι το πιο επιτυχημένο ποδοσφαιρικό σωματείο του Βελγίου και προέρχεται από την πρωτεύουσα της χώρας, τις Βρυξέλλες. Από τη σεζόν 1935-36 αγωνίζεται στην Α΄ κατηγορία.

Έχει χρώματα το μενεξεδί και το λευκό και τα ψευδώνυμα της είναι: "Paarswit" (ολλανδικά) και "Les Mauve et Blanc" (γαλλικά). Ως έδρα χρησιμοποιεί το στάδιο «Κονστάν Φάντεν Στοκ» χωρητικότητας 26.361 θεατών (21.619 στις διοργανώσεις της UEFA).

Αν και ιδρύθηκε το 1908 κέρδισε το πρώτο σημαντικό τρόπαιο μόλις το 1947. Όμως, από τότε δεν έχει τερματίσει κάτω από την πέμπτη θέση του βελγικού πρωταθλήματος, εκτός από δύο χρονιές που ήταν έκτη: το 1952 και το 1973. Έχει κατακτήσει 34 πρωταθλήματα και 5 ευρωπαϊκούς τίτλους.
Χρυσό Παπούτσι

Το Χρυσό Παπούτσι (European Golden Shoe) είναι ένα ατομικό ευρωπαϊκό ποδοσφαιρικό έπαθλο. Απονέμεται στον καλύτερο σκόρερ της Α΄ κατηγορίας των ευρωπαϊκών πρωταθλημάτων ποδοσφαίρου. Καθιερώθηκε τη σεζόν 1967-68 με πρωτοβουλία του γαλλικού περιοδικού France Football. Στον δεύτερο και στον τρίτο της κατάταξης απονέμονται το Ασημένιο και το Χάλκινο Παπούτσι αντίστοιχα.
Ο [[Λιονέλ Μέσι]] είναι ο πολυνίκης του Χρυσού Παπουτσιού με 6 κατακτήσεις συνολικά.
Από την περίοδο 1996-97 η κατάταξη των σκόρερ γίνεται με βάση ένα σύστημα βαθμών, στο οποίο τα γκολ από τα πέντε μεγαλύτερα και δυσκολότερα πρωταθλήματα (αγγλικό, ισπανικό, ιταλικό, γερμανικό, γαλλικό) βαθμολογούνται με 2 βαθμούς, ενώ όλα τα υπόλοιπα με 1,5 ή 1. Ο συντελεστής δυσκολίας των πρωταθλημάτων καθορίζεται με βάση την ετήσια κατάταξη της UEFA. 

Από την περίοδο 1996-97 και μέχρι σήμερα, η απονομή του βραβείου γίνεται από τη διεθνούς κύρους "European Sports Media".
From the Choirgirl Hotel

From the Choirgirl Hotel είναι ο τίτλος του τέταρτου στούντιο άλμπουμ της Αμερικανίδας τραγουδοποιού και ερμηνεύτριας, Τόρι Έιμος. Αποκλίνοντας από τα προηγούμενα άλμπουμ της καλλιτέχνιδας, ήταν ακριβότερη παραγωγή και φιλικότερη προς το ραδιόφωνο, περιλαμβάνοντας ήχο ροκ συγκροτήματος, αντί για το συνηθισμένο μινιμαλιστικό πιάνο. Ο στιλπνότερος ήχος έγινε αρεστός στο κοινό, με το άλμπουμ να φτάνει το #6 στο Ηνωμένο Βασίλειο και το #5 στις ΗΠΑ. Οι κριτικές ήταν στην πλειονότητα τους θετικές και επικροτούσαν τη συνεχιζόμενη πρωτοτυπία της τέχνης της Έιμος. H τελευταία έλαβε δύο υποψηφιότητες για τα Βραβεία Γκράμι του 1999 και το άλμπουμ ψηφίστηκε ανάμεσα στα καλύτερα άλμπουμ του έτους από το "Q Magazine". Η ίδια η Έιμος δηλώνει πως πρόκειται για το αγαπημένο της.